pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-“บิ๊กอู๋” ชี้แจง กรณีการผลักดันไทยเข้าเป็นภาคีอนุสัญญา ฉบับที่ 188
วันพฤหัสบดีที่ 26 กรกฎาคม 2561
“บิ๊กอู๋” ชี้แจง กรณีการผลักดันไทยเข้าเป็นภาคีอนุสัญญา ฉบับที่ 188
รมว.แรงงาน ชี้แจง กรณีการผลักดันไทยเข้าเป็นภาคีอนุสัญญา ฉบับที่ 188 เผย ขณะนี้อยู่ระหว่างรับฟังความคิดเห็นจากทุกฝ่ายเพื่อหาจุดสมดุลที่เหมาะสมร่วมกัน เกิดความเท่าเทียม เคารพสิทธิมนุษยชน ป้องกันการกีดกันทางการค้า สอดคล้องหลักปฏิบัติสากล
เมื่อวันที่ 25 กรกฎาคม 2561 พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน เปิดเผยถึงกรณีที่สื่อมวลชนนําเสนอว่า สมาคมการประมงแห่งประเทศไทย นําโดยนายมงคล สุขเจริญคณา ประธานสมาคม พร้อมนายกสมาคมประมง 22 จังหวัดชายทะเล เตรียมยื่นหนังสือต่อนายกรัฐมนตรี เพื่อร้องเรียนเนื่องจากประสบความเดือดร้อน จากการที่รัฐบาลได้ออกกฎหมายการประมง เพื่อแก้ปัญหาไอยูยู ซึ่งการที่กระทรวงแรงงานจะผลักดันประเทศไทยให้เข้าเป็นภาคีอนุสัญญา C 188 นั้น จะส่งผลกระทบรุนแรงต่อชาวประมงภายใน 1-5 ปีข้างหน้า ในเรื่องนี้ขอทําความเข้าใจและชี้แจงว่า การให้สัตยาบันอนุสัญญาองค์การแรงงานระหว่างประเทศ (ILO) ฉบับที่ 188 ว่าด้วยการทํางานภาคการประมง ค.ศ. 2007 (2550) กระทรวงแรงงานมีเจตนารมณ์ความมุ่งมั่นที่จะสร้างหลักประกันการทํางานบนเรือประมงให้เกิดสภาพการทํางานที่มีคุณค่า (Decent Work) ซึ่งเป็นสิทธิแรงงานขั้นพื้นฐานที่ต้องได้รับการปกป้องดูแลให้มีคุณภาพชีวิตที่ดีในการทํางานอย่างเหมาะสมตามหลักปฏิบัติสากล
พล.ต.อ.อดุลย์ ฯ กล่าวต่อว่า สาระสําคัญของอนุสัญญาฯ (ILO) ฉบับที่ 188 ว่าด้วยการทํางานภาคการประมง ค.ศ. 2007 จะทําให้คนงานประมง มีสภาพการทํางานที่มีคุณค่าตามข้อกําหนดขั้นต่ําในการทํางานบนเรือประมง อาทิ มีข้อกําหนดขั้นต่ําในการทํางานที่ชัดเจน ทั้งในเรื่องอายุขั้นต่ํา มีใบรับรองแพทย์ก่อนลงเรือ มีเวลาพักขั้นต่ํา 10 ชั่วโมงจาก 24 ชั่วโมง และ 77 ชั่วโมงใน 1 สัปดาห์มีทะเบียนลูกจ้าง สัญญาจ้าง การจ่ายค่าตอบแทนผ่านระบบบัญชีธนาคาร มีที่พัก อาหาร น้ําดื่มที่เพียงพอเหมาะสม มียารักษาโรคเบื้องต้นกรณีเจ็บป่วย มีช่องทางการติดต่อสื่อสารกับบนฝั่ง มีอุปกรณ์ป้องกันเพื่อความปลอดภัยในการทํางาน ได้รับสิทธิความคุ้มครองด้านการประกันสังคม และเข้าถึงการดูแลรักษาทางการแพทย์ เป็นต้น
รัฐบาลได้กําหนดนโยบายเร่งด่วนสําคัญที่จะต้องแก้ไขปัญหาการใช้แรงงานบนเรือประมง ซึ่งเป็นข้อห่วงกังวลของทุกภาคส่วนทั้งในประเทศและต่างประเทศ ในประเด็นการใช้แรงงานบังคับ การค้ามนุษย์ด้านแรงงาน ควบคู่กันไปกับการแก้ไขปัญหาการทําประมงผิดกฎหมาย (IUU) การค้ามนุษย์ในเรือประมงและข้อกล่าวหาต่าง ๆ ในมิติด้านสิทธิมนุษยชนและการกีดกันทางการค้า ซึ่งปัจจุบันรัฐบาล โดยกระทรวงแรงงานอยู่ในระหว่างรับฟังความคิดเห็นจากทุกฝ่าย เพื่อนํามาหาจุดสมดุลที่ถูกต้องเหมาะสมควบคู่กัน เพื่อให้เกิดความเท่าเทียมเสมอภาคกับทุกฝ่าย ทั้งนายจ้าง ลูกจ้าง ภาครัฐ เอกชน และประชาชนทุกคน
“ขอให้ผู้ประกอบการและแรงงานประมงมั่นใจได้ว่า รัฐบาลโดยกระทรวงแรงงานและหน่วยงานที่เกี่ยวข้องจะยังคงมุ่งมั่นดําเนินการป้องกันและแก้ไขปัญหาแรงงานในภาคประมงไปอย่างต่อเนื่อง โดยพัฒนากลไกการดําเนินการเพื่อเพิ่มประสิทธิภาพในการคุ้มครองสิทธิของแรงงานให้สอดคล้องตามหลักสิทธิมนุษยชนและมาตรฐานสากลเพื่อขับเคลื่อนประเทศไปสู่ความมั่นคง มั่งคั่ง ยั่งยืน” พล.ต.อ.อดุลย์ฯ กล่าวในท้ายสุด
-------------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
ศูนย์บัญชาการป้องกันการค้ามนุษย์ด้านแรงงาน - ข้อมูล/
25 กรกฎาคม 2561
รัฐบาลไทย-ข่าวทำเนียบรัฐบาล-อยู่บ้านอย่างไรให้เป็นโอกาส ช่วงโควิด-19
วันอังคารที่ 19 พฤษภาคม 2563
อยู่บ้านอย่างไรให้เป็นโอกาส ช่วงโควิด-19
มีแนวทางอย่างไรบ้างนะ
-เรียนรู้
-ทําสิ่งที่รัก
-ดูแลตนเอง
-ฝึกทําอาหาร
-เพิ่มพูนทักษะการใช้เทคโนโลยีสื่อสาร
รัฐบาลไทย-ข่าวทำเนียบรัฐบาล-นายกรัฐมนตรีสั่งการให้เอาผิดอย่างเต็มที่กับเจ้าหน้าที่ ที่เรียกรับสินบนในช่วงที่มีการผ่อนผันแรงงานต่างด้าว เดินทางกลับประเทศต้นทาง เพื่อร่วมงานประเพณีสงกรานต์ ประจำปี พ.ศ. 2561
วันพุธที่ 28 มีนาคม 2561
นายกรัฐมนตรีสั่งการให้เอาผิดอย่างเต็มที่กับเจ้าหน้าที่ ที่เรียกรับสินบนในช่วงที่มีการผ่อนผันแรงงานต่างด้าว เดินทางกลับประเทศต้นทาง เพื่อร่วมงานประเพณีสงกรานต์ ประจําปี พ.ศ. 2561
พลโท สรรเสริญ แก้วกําเนิด โฆษกประจําสํานักนายกรัฐมนตรี เผยนายกรัฐมนตรีสั่งการให้เอาผิดอย่างเต็มที่กับเจ้าหน้าที่ที่เรียกรับสินบนในช่วงที่มีการผ่อนผันแรงงานต่างด้าวเดินทางกลับประเทศต้นทาง เพื่อร่วมงานประเพณีสงกรานต์ ประจําปี พ.ศ. 2561
วันนี้ (27 มี.ค. 61 ) เวลา 14.30 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่งมีพลเอก ประยุทธ์ จันทร์โอชา นายกรัฐมนตรี เป็นประธานฯ พลโท สรรเสริญ แก้วกําเนิด โฆษกประจําสํานักนายกรัฐมนตรี ได้กล่าวถึงเรื่องการผ่อนผันให้แรงงานต่างด้าวสัญชาติกัมพูชา ลาว เมียนมา เดินทางกลับประเทศต้นทาง เพื่อร่วมงานประเพณีสงกรานต์ ประจําปี พ.ศ. 2561 ตั้งแต่วันที่ 5 เมษายน 2561 ถึงวนที่ 30 เมษายน 2561 และกลับเข้าในราชอาณาจักรในช่วงเวลาดังกล่าว ว่า นายกรัฐมนตรี เน้นย้ําเจ้าหน้าที่ที่เกี่ยวข้องทุกกระทรวง โดยเฉพาะรัฐมนตรีเจ้าสังกัดว่ารัฐบาลพยายามแก้ไขปัญหาแรงงานต่างด้าวอย่างเต็มกําลัง ไม่ว่าจะเป็นการดําเนินคดีกับผู้ที่หลอกลวงและการเอาเปรียบ หรือเกี่ยวข้องการค้ามนุษย์ต่าง ๆ โดยขณะนี้ได้มีการดําเนินการกับเจ้าหน้าที่ตํารวจที่มีส่วนเกี่ยวข้องกับเรื่องดังกล่าว โดยการปรับย้ายมาที่สํานักนายกรัฐมนตรี รวมไปถึงหน่วยงานต่าง ๆ ที่เข้าไปมีส่วนเกี่ยวข้องก็จะดําเนินการเช่นเดียวกัน ซึ่งเป็นไปตามมาตรการป้องกันและปราบปรามการทุจริตและประพฤติมิชอบในระบบราชการ ของคณะรักษาความสงบแห่งชาติ (คสช.)
ทั้งนี้ หากพบว่ามีเจ้าหน้าที่หรือบุคคลใดเข้าไปมีส่วนเกี่ยวข้องกับการเรียกรับสินบนในการเดินทางกลับประเทศต้นทางระหว่างที่รัฐบาลผ่อนผันให้แรงงานต่างด้าวสัญชาติกัมพูชา ลาว เมียนมา เดินทางกลับประเทศต้นทาง เพื่อร่วมงานประเพณีสงกรานต์ ประจําปี พ.ศ. 2561 และกลับเข้าในราชอาณาจักรในช่วงเวลาดังกล่าว นายกรัฐมนตรี สั่งการให้เอาผิดอย่างเต็มที่กับเจ้าหน้าที่ผู้นั้น เพื่อให้เห็นเป็นตัวอย่างว่ารัฐบาลพยายามแก้ไขปัญหาให้แรงงานถูกดําเนินการอยู่ในระบบที่สากลยอมรับ
-----------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-เคาะ ตำแหน่งงาน part-time เดือนมิถุนายน กว่า 5,000 อัตรา รองรับความต้องการของประชาชน [กระทรวงแรงงาน]
วันศุกร์ที่ 12 มิถุนายน 2563
เคาะ ตําแหน่งงาน part-time เดือนมิถุนายน กว่า 5,000 อัตรา รองรับความต้องการของประชาชน [กระทรวงแรงงาน]
กรมการจัดหางาน เคาะตําแหน่งงานว่าง part-time ในเดือนมิถุนายน 2563 กว่า 5,000 อัตรา ขณะนี้ ต้องการแรงงานด้านการผลิต มากที่สุด
นายสุชาติ พรชัยวิเศษกุล อธิบดีกรมการจัดหางาน เปิดเผยว่า สถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ส่งผลให้มีการเลิกจ้าง และการปิดกิจการของสถานประกอบการต่างๆ รวมถึงได้ทําให้รูปแบบการจ้างงาน เปลี่ยนแปลงไป ซึ่งถึงแม้สถานการณ์การแพร่ระบาดภายในประเทศจะเบาบางลง แต่กรมการจัดหางานไม่ได้นิ่งนอนใจ ยังคงเดินหน้าเร่งรัดหามาตรการเพื่อมุ่งให้คนไทยทุกคนมีงานทําในทุกพื้นที่ มีการจ้างงานให้มากที่สุด ในทุกกลุ่มเป้าหมาย อาทิ นักเรียน/นักศึกษา บัณฑิตจบใหม่ ผู้พิการ ผู้สูงอายุ ทั้งในช่วงนี้ไปจนถึงช่วงฟื้นฟูเศรษฐกิจ
“กรมการจัดหางาน ได้รับแจ้งงาน part-time ที่ต้องการ ในขณะนี้คือ 1. แรงงานด้านการผลิต จํานวน 716 อัตรา 2. เจ้าหน้าที่สํานักงานอื่น ๆ จํานวน 696 อัตรา 3. แรงงานในด้านการผลิตต่าง ๆ , แรงงานทั่วไป จํานวน 596 อัตรา 4.พนักงานบริการลูกค้า จํานวน 289 อัตรา 5.พนักงานจัดส่งสินค้าอื่น ๆ จํานวน 215 อัตรา 6.พนักงานขายสินค้า (ประจําร้าน) , พนักงานขายของหน้าร้าน จํานวน 145 อัตรา 7.พนักงานขาย และผู้นําเสนอสินค้าอื่น ๆ จํานวน 141 อัตรา 8.พนักงานบริการอื่น ๆ จํานวน 126 อัตรา 9. ช่างอัญมณีและช่างประดิษฐ์เครื่องประดับอื่น ๆ จํานวน 109 อัตรา และ 10.พนักงานขับรถยนต์ จํานวน 101 อัตรา รวมทั้งสิ้น 4,396 อัตรา
ผู้ที่ต้องการมีงานทําในแบบ Part-time สามารถสมัครงานได้ในช่องทาง ดังนี้ 1. สมัครงานด้วยตนเอง ณ อาคาร 3 ชั้น หน้ากระทรวงแรงงาน หรือ ณ สํานักงานจัดหางานจังหวัดทุกจังหวัดทั่วประเทศ 2. สมัครงานด้วยตนเองผ่านเว็บไซต์ http://smartjob.doe.go.th นอกจากนี้ประชาชนที่สนใจจะดูตําแหน่งงานว่าง Part-time ยังสามารถติดตามได้ที่ Facebook Fanpage :“เสิร์ฟงานด่วน” ซึ่งจะเป็นอีกช่องทางหนึ่งที่จะทําให้ผู้ต้องการมีงานทําได้มีโอกาสค้นหาตําแหน่งงานว่างพาร์ทไทม์ได้สะดวกยิ่งขึ้น หรือ สอบถามข้อมูลเพิ่มเติมได้ที่สายด่วนกระทรวงแรงงานโทร. 1506 กด 2 กรมการจัดหางาน” นายสุชาติ พรชัยวิเศษกุล อธิบดีกรมการจัดหางาน กล่าว
รัฐบาลไทย-ข่าวทำเนียบรัฐบาล-รมว.อุตฯ ร่วมแสดงวิสัยทัศน์ในงานสัมมนา “Thailand Economic Challenges 2019 ปีหมูทอง เศรษฐกิจไทยได้ไปต่อ?”
วันอังคารที่ 8 มกราคม 2562
รมว.อุตฯ ร่วมแสดงวิสัยทัศน์ในงานสัมมนา “Thailand Economic Challenges 2019 ปีหมูทอง เศรษฐกิจไทยได้ไปต่อ?”
รัฐมนตรีว่าการกระทรวงอุตสาหกรรม ร่วมแสดงวิสัยทัศน์ในงานสัมมนา “Thailand Economic Challenges 2019 ปีหมูทอง เศรษฐกิจไทยได้ไปต่อ?”
เมื่อวันที่ 7 ม.ค. 62 นายอุตตม สาวนายน รัฐมนตรีว่าการกระทรวงอุตสาหกรรม ร่วมแสดงวิสัยทัศน์ในงานสัมมนา “Thailand Economic Challenges 2019 ปีหมูทอง เศรษฐกิจไทยได้ไปต่อ?” เพื่อให้กลุ่มผู้ประกอบการธุรกิจอุตสาหกรรม ผู้ประกอบการเอสเอ็มอี (SME) สตาร์ทอัพ (Startup) ได้ทราบถึงทิศทาง สามารถวิเคราะห์ผลกระทบจากสถานการณ์ต่างๆ และวางแผนยุทธศาสตร์ในการเพิ่มขีดความสามารถในการแข่งขันทั้งภายในประเทศและตลาดโลก โดยมีนายสมคิด จาตุศรีพิทักษ์ รองนายกรัฐมนตรี เป็นประธานในพิธี และมีนายสนธิรัตน์ สนธจิรวงศ์ รัฐมนตรีว่าการกระทรวงพาณิชย์ นายสุวิทย์ เมษินทรีย์ รัฐมนตรีว่าการกระทรวงวิทยาศาสตร์และเทคโนโลยี ร่วมแสดงวิสัยทัศน์ ณ ห้องแกรนด์ฮอลล์ ชั้น 2 โรงแรม ดิแอทธินี โฮเทล แบงค็อก
รัฐบาลไทย-ข่าวทำเนียบรัฐบาล-คณะรัฐมนตรีรับทราบรายงานประเทศไทย เพื่อต่อต้านการค้ามนุษย์
วันอังคารที่ 16 พฤษภาคม 2560
คณะรัฐมนตรีรับทราบรายงานประเทศไทย เพื่อต่อต้านการค้ามนุษย์
กระทรวงการพัฒนาสังคมและความมั่นคงของมนุษย์ (พม.) ได้เสนอรายงานผลการดําเนินงานป้องกันและปราบปรามการค้ามนุษย์ของประเทศไทย ประจําปี 2559 ต่อคณะรัฐมนตรี เพื่อรับทราบผลการบูรณาการระหว่างส่วนราชการที่เกี่ยวข้องในการต่อต้านการค้ามนุษย์ ตลอดปีที่ผ่านมา
วันนี้ (16 พ.ค. 60) เวลา 13.00 น. ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯนายไมตรี อินทุสุต ปลัดกระทรวงการพัฒนาสังคมและความมั่นคงของมนุษย์ (ปลัด พม.)กล่าวว่า วันนี้ (16 พ.ค.60) กระทรวงการพัฒนาสังคมและความมั่นคงของมนุษย์ (พม.) ได้เสนอรายงานผลการดําเนินงานป้องกันและปราบปรามการค้ามนุษย์ของประเทศไทย ประจําปี 2559 ต่อคณะรัฐมนตรี เพื่อรับทราบผลการบูรณาการระหว่างส่วนราชการที่เกี่ยวข้องในการต่อต้านการค้ามนุษย์ ตลอดปีที่ผ่านมา
นายไมตรีเปิดเผยว่า คณะรัฐมนตรีได้รับทราบรายงานของประเทศไทย ซึ่งเป็นข้อมูล ชุดเดียวกันที่ได้จัดส่งให้สหรัฐอเมริกา เพื่อใช้ประกอบการจัดระดับใน TIP Report ประจําปี ค.ศ. 2017 และสหรัฐฯ จะเผยแพร่ผลการจัดระดับในปลายเดือนมิถุนายนนี้ โดยมี ผลการดําเนินงานที่สําคัญของไทย อาทิ1)การประกาศใช้พระราชบัญญัติป้องกันและปราบปรามการค้ามนุษย์ (ฉบับที่ 3) พ.ศ. 2560 มีผลบังคับใช้เมื่อวันที่ 28 มกราคม 2560 แก้ไขเพิ่มเติมคํานิยามและลักษณะความผิดฐานค้ามนุษย์ให้มีความชัดเจนและเพิ่มโทษปรับ ให้สูงขึ้น2)ดําเนินคดีเพิ่มมากขึ้นกว่าปี 2558 ทั้งในชั้นของพนักงานสอบสวน จาก 317 เป็น 333 คดี ชั้นพนักงานอัยการ จาก 251 เป็น 301 คดี และในชั้นศาล พิพากษาลงโทษจาเลยจาก 205 เป็น 268 ราย นอกจากนี้ ยังดําเนินการยึดทรัพย์ผู้กระทําความผิดฐานค้ามนุษย์ได้มากถึง 784 ล้านบาท มากกว่าปี 2558 จํานวน 3 เท่า (195 ล้านบาท)3)ดําเนินคดีกับเจ้าหน้าที่ของรัฐที่เข้าไปมีส่วนเกี่ยวข้องกับการค้ามนุษย์ ปี 2556–2558 จํานวน 35 ราย และในปี 2559 จํานวน 10 ราย รวม 45 ราย4)ช่วยเหลือผู้เสียหายในสถานคุ้มครอง 561 คน และส่งเสริมให้ผู้เสียหายทํางาน ทั้งในและนอกสถานคุ้มครองฯ จํานวน 196 คน และ5)ให้เงินรางวัลสําหรับผู้แจ้งเบาะแสคดีค้ามนุษย์และเงินค่าตอบแทนแก่เจ้าหน้าที่ตํารวจที่จับกุมผู้ต้องหาคดีค้ามนุษย์ โดยใช้เงินจากกองทุนเพื่อการป้องกัน และปราบปรามการค้ามนุษย์รวม 12 คดี เป็นเงิน 1,350,000 บาท และอยู่ระหว่างตรวจสอบเอกสารและยื่นเอกสารเพิ่มเติมจํานวน 61 คดี
"นอกจากนี้ กระทรวงการพัฒนาสังคมฯ ได้เตรียมเผยแพร่ผลการดําเนินงานสําคัญต่างๆในงานวันต่อต้านการค้ามนุษย์ ซึ่งจะจัดขึ้นในวันจันทร์ที่ 5 มิ.ย. 60 เวลา 13.30 น. ณ ทําเนียบรัฐบาล โดยเรียนเชิญนายกรัฐมนตรี (พลเอกประยุทธ์ จันทร์โอชา) เป็นประธานเปิดงาน ภายใต้แนวคิด "ประชารัฐร่วมใจ ประเทศไทยไร้การค้ามนุษย์” เพื่อแสดงถึงความมุ่งมั่นของรัฐบาล และพลัง ในการบูรณาความร่วมมือระหว่างภาครัฐและประชาสังคม ให้ประชาชนและทุกภาคส่วนได้รับทราบต่อไป”นายไมตรีกล่าวในตอนท้าย
รัฐบาลไทย-ข่าวทำเนียบรัฐบาล-ออมสินจัดคอร์สเข้ม พัฒนาศักยภาพผู้ประกอบการ SMEs Start up จัดงาน GSB Symposium for Startups #1 “ออมรักษ์”
วันพุธที่ 14 มีนาคม 2561
ออมสินจัดคอร์สเข้ม พัฒนาศักยภาพผู้ประกอบการ SMEs Start up จัดงาน GSB Symposium for Startups #1 “ออมรักษ์”
วันนี้ (14 มีนาคม 2560) ณ โรงแรมคอนราด กรุงเทพมหานคร ธนาคารออมสินได้จัดงานอบรม “GSB Symposium for Startups #1 ออมรักษ์” ครั้งที่ 1 ภายใต้แนวคิด “เสือคืนถิ่น สิงห์คืนถ้ํา” เพื่อพัฒนาศักยภาพผู้ประกอบการ SMEs Start up
นายบุญสน เจนชัยมหกุล รองผู้อํานวยการธนาคารออมสินอาวุโส เปิดเผยว่า ตามที่รัฐบาลได้มีนโยบายขับเคลื่อนเศรษฐกิจของประเทศด้วยกลุ่มผู้ประกอบการ SMEs Start up ซึ่งเป็นกลุ่มสําคัญต่อการขับเคลื่อนพัฒนาประเทศไทยไปสู่ยุค 4.0 โดยธนาคารออมสินได้เล็งเห็นถึงความสําคัญนี้ จึงได้มุ่งมั่นในการร่วมเป็นส่วนหนึ่งในการผลักดันให้ประสบผลสําเร็จตามเป้าหมายของรัฐบาล ธนาคารออมสินได้ดําเนินโครงการ GSB SMEs Start up เพื่อให้สอดคล้องกับยุทธศาสตร์ของรัฐบาลด้วยการส่งเสริมและสนับสนุนผู้ประกอบการกลุ่มนี้ในทุกมิติ ทั้งด้านการเป็นแหล่งทุน ตลอดจนส่งเสริมเพิ่มพูนความรู้และทักษะต่างๆ โดยเฉพาะการให้ความรู้เพื่อการสร้างนวัตกรรมใหม่ๆ ซึ่งเป็นสิ่งจําเป็นต่อการดําเนินธุรกิจ เพื่อเป็นการเพิ่มศักยภาพและโอกาสในการแข่งขันธุรกิจ
สําหรับการจัดอบรมในครั้งนี้ ธนาคารออมสินได้เกียรติจากวิทยากรชั้นนํา ได้แก่ ดร.เอ็ดเวิร์ด รูเบซ ผู้อํานวยการศูนย์การสร้างผู้ประกอบการที่ขับเคลื่อนโดยนวัตกรรม มหาวิทยาลัยหอการค้าไทย บรรยายในหัวข้อ “รักษ์นวัตกรรม” คุณประภากาศ อังศุสิงห์ ดีไซเนอร์เจ้าของแบรนด์ฮุคส์ บาย ประภากาศ บรรยายในหัวข้อ “รักษ์ภูมิปัญญาไทย” คุณอาริยะ คําภิโล กรรมการผู้จัดการและผู้ก่อตั้ง Jones’ Salad บรรยายในหัวข้อ “รักษ์สุขภาพ” คุณศิริวิมล กิตะพาณิชย์ ผู้ร่วมก่อตั้งไร่รื่นรมย์ บรรยายในหัวข้อ “รักษ์ท้องถิ่น” เป็นต้น อีกทั้งยังมีเวทีเสวนา “รักษ์ธุรกิจ” มีผู้ร่วมเสวนาประกอบด้วย คุณจิรโรจน์ พจนาวราพันธุ์ กรรมการผู้จัดการ บริษัท วิทีไทย กรุ๊ป จํากัด คุณสิทธิเกียรติ จันทรชัยโรจน์ กรรมการผู้จัดการ บริษัท ชิปป๊อป จํากัด คุณอานันท์ ประเสริฐรุ่งเรือง กรรมการผู้จัดการ บริษัท แอร์พอเทลล์ จํากัด
ทั้งนี้ ผู้บริหารและผู้ประกอบการ SMEs Start up ที่ประสบความสําเร็จเหล่านี้ จะมาแชร์ประสบการณ์การทําธุรกิจให้ประสบความสําเร็จและแนวทางการพัฒนาตนเอง ในยุคดิจิทัล ได้ปรับตัวให้ทันกับการดําเนินธุรกิจใน ยุค 4.0 ที่มีการแข่งขันสูงและต้องปรับตัวตลอดเวลา โดยนํานวัตกรรมหรือกระบวนการทางดิจิทัลมาใช้ให้เกิดประโยชน์ และมีประสิทธิภาพสูงสุด เพื่อจะได้เติบโตอย่างแข็งแกร่งต่อไป ซึ่งผู้เข้ารับการอบรมจะได้องค์ความรู้ในหลายๆ เรื่อง เพื่อนําไปใช้กับการประกอบธุรกิจ
“ธนาคารออมสิน มีส่วนเข้าไปให้การสนุนผู้ประกอบการ SMEs Start up เหล่านี้อย่างครบวงจร ให้ผู้ประกอบการคิด ทําใหม่ มีแนวทางพัฒนาต่อยอดไปได้อย่างยั่งยืน สามารถที่จะพัฒนาผลิตภัณฑ์ให้เป็นโปรดักส์แชมป์เปี้ยนได้ และต่อยอดต่อไปได้ โดยเมื่อต้นปี 2561 นี้ ธนาคารฯ ได้สร้างเว็บไซต์ GSB SMEs Startup ซึ่งมี Feature ต่างๆ มากมาย เพื่อเป็นตัวช่วยทางธุรกิจแก่ผู้ประกอบการ SMEs Startup เช่น เป็น Market Place ที่ขยายโอกาสทางธุรกิจ ได้เพิ่มช่องทางตลาดออนไลน์ที่ผู้บริโภคสามารถเข้าถึงข้อมูลสินค้าและราคาได้อย่างสะดวกรวดเร็ว ซึ่งธนาคารออมสิน พร้อมที่จะสนับสนุนผู้ประกอบการให้เติบโตได้อย่างยั่งยืน เพื่อเป็นรากฐานในการพัฒนาประเทศต่อไป” รองผู้อํานวยการธนาคารออมสินอาวุโส กล่าวในที่สุด.
รัฐบาลไทย-ข่าวทำเนียบรัฐบาล-พม. เร่งเยียวยาจิตใจสองพี่น้องชาย-หญิง วัย 8 ขวบ และ 5 ขวบ ที่แม่ถูกฆาตกรรมอย่างโหดเหี้ยม ที่ จ.ตาก พร้อมเร่งช่วยเหลือผู้ด้อยโอกาสและประสบปัญหาทางสังคม
วันอังคารที่ 14 สิงหาคม 2561
พม. เร่งเยียวยาจิตใจสองพี่น้องชาย-หญิง วัย 8 ขวบ และ 5 ขวบ ที่แม่ถูกฆาตกรรมอย่างโหดเหี้ยม ที่ จ.ตาก พร้อมเร่งช่วยเหลือผู้ด้อยโอกาสและประสบปัญหาทางสังคม
พม. เร่งเยียวยาจิตใจสองพี่น้องชาย-หญิง วัย 8 ขวบ และ 5 ขวบ ที่แม่ถูกฆาตกรรมอย่างโหดเหี้ยม ที่ จ.ตาก พร้อมเร่งช่วยเหลือผู้ด้อยโอกาสและประสบปัญหาทางสังคม ที่ จ.ฉะเชิงเทรา และอุบลราชธานี
วันนี้ (14 ส.ค. 61) เวลา 08.30 น.นางไพรวรรณ พลวัน รองปลัดกระทรวงการพัฒนาสังคมและความมั่นคงของมนุษย์ (รองปลัด พม.)เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคง ของมนุษย์ (ศปก.พม.) ครั้งที่ 110/2561 เพื่อรับทราบปัญหาทางสังคม ที่เกิดขึ้นในแต่ละวัน และร่วมหาแนวทาง การป้องกันและแก้ไขปัญหาดังกล่าว โดยมีคณะผู้บริหารและผู้แทนจากหน่วยงานภายในกระทรวง เข้าร่วมการประชุม ณ ห้องประชุมชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
จากกรณีชายวัย 50 ปี ก่อเหตุใช้อาวุธมีดทําร้ายร่างกายภรรยาน้อยวัย 28 ปี เสียชีวิตอย่างโหดเหี้ยม ต่อหน้าลูกชายวัย 8 ขวบ และลูกสาววัย 5 ขวบ ที่เห็นเหตุการณ์ ที่จังหวัดตาก นั้น ได้กําชับให้พัฒนาสังคมและความมั่นคง ของมนุษย์จังหวัดตาก (พมจ.ตาก) พร้อมทีม One Home เร่งลงพื้นที่เพื่อตรวจสอบข้อเท็จจริงและประเมินทางสังคม ของครอบครัวดังกล่าวเพื่อให้การช่วยเหลือในเบื้องต้นตามภารกิจด้านเด็กของกระทรวง พม. พร้อมเร่งเยียวยาฟื้นฟูสภาพจิตใจเด็กทั้ง 2 คนอย่างใกล้ชิดโดยด่วน เพื่อให้เด็กมีสภาพจิตใจที่เข้มแข็งขึ้น และสามารถใช้ชีวิตในสังคมได้อย่างปกติสุขโดยเร็วที่สุด ทั้งนี้ กระทรวง พม. มีบ้านพักเด็กและครอบครัวจังหวัดตาก พร้อมดูแลคุ้มครองสวัสดิภาพเด็ก ตามพระราชบัญญัติคุ้มครองเด็ก พ.ศ. 2546 ต่อไป
อีกกรณีเด็กสาววัย 17 ปี พิการทางสมองตั้งแต่กําเนิด นอนป่วยติดเตียง ช่วยเหลือตัวเองไม่ได้ อาศัยอยู่กับพ่อ และแม่ที่มีอาชีพรับจ้างทั่วไป โดยทุกวันจะต้องขังเด็กสาวไว้เพียงลําพังในเพิงสังกะสีสภาพเก่าทรุดโทรม เนื่องจาก ต้องออกไปทํางานเพื่อหารายได้จุนเจือครอบครัว ครอบครัวมีฐานะยากจน ที่จังหวัดฉะเชิงเทรา และกรณีหญิงวัย 38 ปี ต้องรับภาระเพียงลําพังดูแลลูกชายวัย 3 ขวบ ที่ป่วยเป็นโรคสมองอักเสบ นอนป่วยติดเตียง ช่วยเหลือตัวเองไม่ได้ ขณะนี้นอนรักษาตัวอยู่ที่ห้องไอซียู โรงพยาบาลแห่งหนึ่ง ครอบครัวมีฐานะยากจน ไม่มีเงินเพียงพอค่ารักษาพยาบาล ที่จังหวัดอุบลราชธานี นั้น ได้กําชับให้พัฒนาสังคมและความมั่นคงของมนุษย์จังหวัด (พมจ.) ได้แก่ พมจ.ฉะเชิงเทรา และ พมจ.อุบลราชธานี พร้อมทีม One Home ทั้ง 2 จังหวัด เร่งลงพื้นที่เพื่อตรวจสอบข้อเท็จจริงและประเมินทางสังคมของทั้ง 2 ครอบครัวดังกล่าว เพื่อให้การช่วยเหลือในเบื้องต้นตามภารกิจด้านเด็กและคนพิการ ของกระทรวง พม. พร้อมมอบสิ่งของเครื่องใช้ที่จําเป็น อีกทั้ง ประสานหน่วยงานที่เกี่ยวข้องในพื้นที่ช่วยเหลือดูแลในเรื่องการรักษาพยาบาลอาการป่วย ของผู้ที่ป่วยอย่างใกล้ชิด และดูแลเรื่องการปรับปรุงสภาพที่อยู่อาศัยให้มั่นคงแข็งแรง และถูกสุขลักษณะ พร้อมทั้ง ให้คําปรึกษาแนะนําในเรื่องสวัสดิการสังคม เพื่อขอรับสิทธิตามกฎหมายตามความเหมาะสม รวมถึงการส่งเสริม การประกอบอาชีพแก่ครอบครัว เพื่อสร้างรายได้ที่เพียงพอและมั่นคง สามารถเลี้ยงดูครอบครัวได้ในระยะยาวต่อไป
ทั้งนี้ หากประชาชนที่ประสบปัญหาและต้องการขอความช่วยเหลือ สามารถโทรแจ้งศูนย์ช่วยเหลือสังคม สายด่วน 1300 ตลอด 24 ชั่วโมง ซึ่งทางกระทรวง พม. พร้อมให้ความช่วยเหลืออย่างเต็มที่ตามภารกิจ
รัฐบาลไทย-ข่าวทำเนียบรัฐบาล-กระทรวงทรัพยากรธรรมชาติและสิ่งแวดล้อม จัดอุปสมบทถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช
วันศุกร์ที่ 27 มกราคม 2560
กระทรวงทรัพยากรธรรมชาติและสิ่งแวดล้อม จัดอุปสมบทถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช
กระทรวงทรัพยากรธรรมชาติและสิ่งแวดล้อม (ทส.) จัดอุปสมบท 89 รูป ถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช ครบกําหนดสตมวาร (100 วัน) ณ มหาวิทยาลัยมหาจุฬาลงกรณราชวิทยาลัย อําเภอวังน้อย จังหวัดพระนครศรีอยุธยา
เมื่อเร็ว ๆ นี้ พระพรหมบัณฑิต อธิการบดี มหาวิทยาลัยมหาจุฬาลงกรณราชวิทยาลัย เมตตาเป็นประธานฝ่ายสงฆ์ และ พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ให้เกียรติเป็นประธานฝ่ายฆราวาส ในพิธีอุปสมบทฯ โดยมีคณะผู้บริหารระดับสูง ข้าราชการ พนักงาน เจ้าหน้าที่ในสังกัดกระทรวงฯ ตลอดจนผู้บริหาร คณะกรรมการ เจ้าหน้าที่ของมหาวิทยาลัยจุฬาลงกรณราชวิทยาลัย และคณะญาติธรรมร่วมอนุโมทนาบุญกุศลในโอกาสนี้
โครงการอุปสมบทถวายเป็นพระราชกุศลฯ ในครั้งนี้ มีข้าราชการ พนักงาน ลูกจ้างประจํา ลูกจ้างชั่วคราว พนักงานรัฐวิสาหกิจและองค์กรมหาชน ในสังกัดกระทรวงฯ ร่วมอุปสมบท จํานวน 89 รูป โดยทั้ง 89 รูป จะได้รับการศึกษาเกี่ยวกับพระธรรมวินัย การประพฤติปฏิบัติตนอย่างชาวพุทธที่ถูกต้อง ตลอดจนได้เจริญจิตภาวนาถวายพระราชกุศล แด่พระบาทสมเด็จพระปรมินทรมหาภูมิพลอดุลยเดช รวมกําหนดระยะเวลา9 วัน คือ ระหว่างวันที่ 16 มกราคม ถึง 24 มกราคม 2560 และมีกําหนดลาสิกขาบทในวันที่25 มกราคม 2560
ทั้งนี้ สําหรับกําหนดการพิธีบรรพชา - อุปสมบท มีดังนี้
- วันอาทิตย์ที่ 15 มกราคม 2560 กําหนดให้มีพิธีซ้อมขานนาค พิธีขอขมาผู้มีอุปการคุณ ผู้มีเกียรติ ผู้ปกครอง บิดา - มารดา และพิธีปลงผม ณ มหาวิทยาลัยมหาจุฬาลงกรณราชวิทยาลัย
- วันจันทร์ที่ 16 มกราคม 2560 กําหนดพิธีบรรพชา - อุปสมบท โดยในช่วงเช้า กําหนดพิธีบรรพชาเป็นสามเณร ณ มหาวิทยาลัยมหาจุฬาลงกรณราชวิทยาลัย จากนั้น ในช่วงบ่าย กําหนดพิธีอุปสมบท ณ วัดมหาธาตุยุวราชรังสฤษฏิ์ จํานวน 44 รูป และ วัดประยุรวงศาวาส จํานวน 45 รูป หลังจากนั้น พระภิกษุสงฆ์ ทั้ง 89 รูป เดินทางกลับไปศึกษาเกี่ยวกับพระธรรมวินัย เจริญจิตภาวนา และจําวัด ณ มหาวิทยาลัยมหาจุฬาลงกรณราชวิทยาลัย อําเภอวังน้อย จังหวัดพระนครศรีอยุธยา การดําเนินงานในครั้งนี้ ได้รับความร่วมมือจากคณะทํางานและเจ้าหน้าที่ของกระทรวงทรัพยากรธรรมชาติและสิ่งแวดล้อม และได้รับความเมตตาจากพระพรหมบัณฑิต อธิการบดีมหาวิทยาลัยมหาจุฬาลงกรณราชวิทยาลัย ผู้บริหาร คณะกรรมการ และเจ้าหน้าที่มหาวิทยาลัยมหาจุฬาลงกรณราชวิทยาลัย ในการให้ความอนุเคราะห์ดําเนินงานร่วมกันจนสําเร็จลุล่วงด้วยดี
รัฐบาลไทย-ข่าวทำเนียบรัฐบาล-EXIM BANK ออกมาตรการ “EXIM เสริมสภาพคล่องผู้ส่งออกไทย” ให้เงินกู้ระยะยาว 3 ปี พร้อมปรับลดอัตราดอกเบี้ยเงินกู้ต่ำสุดในระบบธนาคารเหลือ 6.125% ต่อปี
วันศุกร์ที่ 16 สิงหาคม 2562
EXIM BANK ออกมาตรการ “EXIM เสริมสภาพคล่องผู้ส่งออกไทย” ให้เงินกู้ระยะยาว 3 ปี พร้อมปรับลดอัตราดอกเบี้ยเงินกู้ต่ําสุดในระบบธนาคารเหลือ 6.125% ต่อปี
EXIM BANK ออกมาตรการเสริมสภาพคล่องผู้ส่งออก พร้อมให้เงินกู้ระยะยาว 3 ปีแก่ลูกค้าที่ได้รับผลกระทบจากเศรษฐกิจโลก มียอดขายหดตัว 15% ขึ้นไป ในอัตราดอกเบี้ย Prime Rate ที่ปรับลดแล้วเหลือ 6.125% ต่อปี
EXIM BANK ออกมาตรการเสริมสภาพคล่องผู้ส่งออก พร้อมให้เงินกู้ระยะยาว 3 ปีแก่ลูกค้าที่ได้รับผลกระทบจากเศรษฐกิจโลก มียอดขายหดตัว 15% ขึ้นไป ในอัตราดอกเบี้ย Prime Rate ที่ปรับลดแล้วเหลือ 6.125% ต่อปี เพื่อช่วยแบ่งเบาภาระต้นทุนลูกค้าทั่วไปและ SMEs หวังดันส่งออกไทยปี 2562 โตตามเป้าหมาย
นายพิศิษฐ์ เสรีวิวัฒนา กรรมการผู้จัดการ ธนาคารเพื่อการส่งออกและนําเข้าแห่งประเทศไทย (EXIM BANK) เปิดเผยว่า ในฐานะสถาบันการเงินเฉพาะกิจของรัฐที่มีภารกิจสนับสนุนการส่งออก การนําเข้า และการลงทุน EXIM BANK เล็งเห็นถึงความจําเป็นของการสนับสนุนให้ผู้ประกอบการไทย โดยเฉพาะ SMEs ซึ่งเป็นส่วนใหญ่ของผู้ประกอบการในระบบ สามารถเริ่มต้นหรือขยายธุรกิจได้ ท่ามกลางภาวะค่าเงินบาทผันผวนและเศรษฐกิจโลกยังไม่มีความแน่นอน จึงได้ปรับลดอัตราดอกเบี้ย Prime Rate ซึ่ง EXIM BANK ใช้สําหรับลูกค้าทั่วไปและลูกค้า SMEs เทียบเท่าอัตราดอกเบี้ยเงินกู้ลูกค้ารายย่อยชั้นดี (MRR) ของธนาคารพาณิชย์ เหลือ 6.125% ต่อปี ซึ่งเป็นอัตราต่ําสุดในระบบธนาคารขณะนี้ เพื่อแบ่งเบาภาระต้นทุนทางการเงินของผู้ประกอบการไทย โดยมีผลตั้งแต่วันที่ 19 สิงหาคม 2562 เป็นต้นไป
นอกจากนี้ EXIM BANK ได้ออกมาตรการ “EXIM เสริมสภาพคล่องผู้ส่งออกไทย” เพื่อบรรเทาความเดือดร้อนของลูกค้าที่ได้รับผลกระทบจากการชะลอตัวลงของภาคการส่งออกไทยในครึ่งแรกของปี 2562 โดย EXIM BANK จะสนับสนุนเงินกู้ระยะยาว 3 ปี วงเงินสูงสุด 15 ล้านบาท อัตราดอกเบี้ย Prime Rate ซึ่งเท่ากับ 6.125% ต่อปี ระยะเวลาปลอดชําระเงินต้น 1 ปี ใช้หนังสือค้ําประกันของบรรษัทประกันสินเชื่ออุตสาหกรรมขนาดย่อม (บสย.) เป็นหลักประกันได้ สําหรับลูกค้าที่มียอดขายลดลง 15% ขึ้นไปเมื่อเทียบกับช่วงเดียวกันของปี 2561 โดยมีเป้าหมายวงเงิน 2,000 ล้านบาท
“EXIM BANK ในฐานะสถาบันการเงินเฉพาะกิจภายใต้การดูแลของกระทรวงการคลัง พร้อมทํางานร่วมกับภาครัฐและเอกชน เป็นเครื่องมือทางการเงินแก่ผู้ประกอบการไทย โดยเฉพาะ SMEs ที่เป็นฟันเฟืองสําคัญของระบบเศรษฐกิจไทย มีสภาพคล่องและศักยภาพที่แข่งขันได้อย่างไม่สะดุด ท่ามกลางความท้าทายและโอกาสที่มีอยู่อีกมากในตลาดโลก” นายพิศิษฐ์กล่าว
สอบถามรายละเอียดเพิ่มเติมได้ที่ ฝ่ายเลขานุการและสื่อสารองค์กร EXIM BANK สํานักงานใหญ่
โทร. 0 2271 3700, 0 2278 0047, 0 2617 2111 ต่อ 1140-4